มันนี่ทูเดย์
ปัญหาเกาหลีกระทบเศรษฐกิจไทยไม่มาก
3 เม.ย. 2556

ปัญหาเกาหลีกระทบเศรษฐกิจไทยไม่มาก
นายกิตติรัตน์ ณ ระนอง รองนายกรัฐมนตรีและ รมว.คลัง กล่าวถึงปัญหาวิกฤตเศรษฐกิจในไซปรัสและความขัดแย้งในคาบสมุทรเกาหลีเหนือและเกาหลีใต้ ว่า ปัจจัยภายนอกประเทศมักจะสร้างผลกระทบให้กับเศรษฐกิจไทยเป็นอย่างมาก ดังนั้น ขณะนี้รัฐบาลจึงหันมาพึ่งพิงเศรษฐกิจภายในประเทศให้มากขึ้น โดยเฉพาะแผนการลงทุนในระบบโครงสร้างพื้นฐานของประเทศ วงเงินกว่า 2 ล้านล้านบาท ซึ่งเชื่อว่าจากปัญหาดังกล่าวน่าจะกระทบกับภาวะเศรษฐกิจของประเทศไทยไม่มาก
บัตรเครดิตธนชาตขยายเวลาแจกคูปองเติมน้ำมัน
บัตรเครดิตธนชาตไดร์ฟขยายเวลาให้ลูกค้าสมัครบัตรเครดิตเพื่อต้อนรับเทศกาลสงกรานต์ทุกครั้งที่เติมน้ำมันทุกปั๊มทั่วประเทศและทั่วโลก รับสิทธิคืนเงินสูงสุด 3.5% ตลอดอายุสมาชิกบัตร ไม่ต้องมียอดขั้นต่ำและไม่ต้องส่ง SMS พิเศษยิ่งขึ้น! เมื่อผ่านการอนุมัติ รับคูปองเติมน้ำมันฟรีสูงสุดมูลค่า 2,000 บาท โอกาสสุดท้ายสำหรับสิทธิประโยชน์แบบนี้ รีบสมัครได้ตั้งแต่วันนี้ถึง 31 ส.ค. 2556
ไทยพาณิชย์คาดปีนี้เงินเฟ้อเฉลี่ย 3%
ศูนย์พยากรณ์เศรษฐกิจ ธนาคารไทยพาณิชย์ ประมาณการเงินเฟ้อทั่วไปเฉลี่ยปี 2556 อยู่ในระดับ 3% เนื่องจากยังไม่มีปัจจัยใหม่ที่จะส่งผลกระทบต่อแนวโน้มราคาน้ำมันที่ประเมินไว้เดิม อีกทั้งสัญญาณของผลกระทบจากนโยบายค่าจ้างขั้นต่ำต่อราคาสินค้ายังไม่ปรากฏ ในขณะที่อัตราเงินเฟ้อพื้นฐานน่าจะอยู่ที่ราว 1.8% เช่นเดิม
ทั้งนี้ เงินเฟ้อทั่วไปเดือน มี.ค. ชะลอตัวตามการลดลงของราคาสินค้าในหมวดพลังงาน ราคาสินค้าในหมวดพลังงานปรับเพิ่มขึ้น 6.22% ลดลงจาก 9.37% ของช่วงเดียวกันของปีก่อน ส่วนราคาอาหารปรุงสำเร็จเป็นปัจจัยหลักที่ส่งผลให้เงินเฟ้อพื้นฐานชะลอตัว ในเดือนที่ผ่านมาอยู่ที่ 1.56% ชะลอลงจาก 2.72% เมื่อเทียบกับช่วงเดียวกันของปีก่อน